Diari Oficial de la Generalitat Valenciana


Sumari del DOGV 6597, del 30-08-2011 (2011/9051)

RESOLUCIÓ de 27 de julio de 2011, del conseller d'Educació, Formació i Ocupació, per la qual es nomenen membres del Ple del Consell Valencià d'Universitats i Formació Superior els vocals designats per les Corts Valencianes.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6597

Data del DOGV
:   30-08-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9051


Data del document
:   27-07-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * Consell Valencià d'Universitats i de Formació Superior

RESOLUCIÓ de 27 de julio de 2011, del conseller d'Educació, Formació i Ocupació, per la qual es nomenen membres del Ple del Consell Valencià d'Universitats i Formació Superior els vocals designats per les Corts Valencianes. [2011/9051]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix, en l'article 25.1.l, que el ple del Consell estarà integrat, entre altres vocals, per cinc persones designades per les Corts Valencianes, per majoria de dos terços dels membres de dret de la Cambra, entre persones de reconeguda competència en l'àmbit professional, cultural, social, empresarial o de la investigació.  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia per l'òrgan corresponent, per un període de quatre anys, i podran ser renovats per períodes successius de la mateixa duració. En cas d'haver-hi una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Segons consta en el certificat de la Secretaria primera de les Corts Valencianes, de data 14 de juliol de 2011, el Ple de les Corts, en la sessió de 14 de juliol de 2011, ha procedit a la designació de Javier Orduña Moreno, Aránzazu Calzada González, Pedro Grimalt Ivars, Daniel Gozalbo Bellés i Gaspar Hernández Hernández com a vocals en el Ple del Consell Valencià d'Universitats i de Formació Superior, en representació de les Corts Valencianes.  
Vist això que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i vista la proposta del director general d'Universitat, Estudis Superiors i Ciència, de data 27 de juliol de 2011, i de conformitat amb esta, resolc:  
  
Primer  
Nomenar Javier Orduña Moreno, Aránzazu Calzada González, Pedro Grimalt Ivars, Daniel Gozalbo Bellés i Gaspar Hernández Hernández vocals del Ple del Consell Valencià d'Universitats i de Formació Superior en representació de les Corts Valencianes.  
  
  
Segon  
La present resolució produirà efectes des del mateix dia que es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes comptadors des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
  
València, 27 de juliol de 2011.- El conseller d'Educació, Formació i Ocupació: José Ciscar Bolufer.